ตลท.จับ LIT พ่วงวอแรนต์ ติด “แคชบาลานซ์” คุมเข้ม JTS ขึ้นระดับ 2 เริ่มพรุ่งนี้
ตลท.จับ LIT และ LIT-W1 ติด “แคชบาลานซ์” ระดับ 1 ส่วน JTS ปรับขึ้นระดับ 2 มีผลพรุ่งนี้-2 ก.พ.65
12 ม.ค. 2565

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขายระดับ 1 : Cash Balance ได้แก่ บริษัท ลีซ อิท จำกัด (มหาชน) หรือ LIT และใบสำคัญแสดงสิทธิในการจองซื้อหุ้นสามัญ ของบริษัท ลีซ อิท จำกัด (มหาชน) ครั้งที่ 1 หรือ LIT-W1 โดยให้มีผลตั้งแต่ 13 ม.ค. 2565 – 2 ก.พ. 2565
อีกทั้งประกาศหลักทรัพย์ที่เข้าข่ายมาตรการกำกับการซื้อขายระดับ 2 : ห้ามคำนวณวงเงินซื้อขาย และ Cash Balance ได้แก่ บริษัท จัสมิน เทคโนโลยี โซลูชั่น จำกัด (มหาชน) หรือ JTS โดยให้มีผลตั้งแต่ 13 ม.ค. 2565 – 2 ก.พ. 2565